Familie rasend ná 78-jarige man verdwyn | Maroela Media
Familie rasend ná 78-jarige man verdwyn
Chris van der Merwe (78) word sedert Saterdag vermis (Foto: Facebook)
Die familie van ŉ 78-jarige man van Roodepoort in Gauteng is rasend van bekommernis nadat hy Saterdag vermis geraak het.
Dessie Rechner, stigter en direkteur van die Pink Ladies, ŉ organisasie wat hom daarop toespits om vermiste mense op te spoor, het Sondag aan Maroela Media gesê Chris van der Merwe se dogter het gevra dié organisasie moet dringend ingryp aangesien haar pa nog nie voorheen só verdwyn het nie.
Rechner sê Van der Merwe was laas voor 15:00 gesien. Hy het blou jeans, ŉ blou langmouhemp en ŉ rooi baadjie gedra. Volgens haar was Van der Merwe vermoedelik op pad na ŉ winkel.
“Daar is geen opsporingstelsel in sy motor nie, wat dit vir ons baie moeilik maak om hom of sy motor op te spoor. Die polisie ondersoek egter tans die saak en die motor sal onmiddellik deur polisie afgetrek word indien dit op die pad gewaar word,” sê Rechner.
Van der Merwe ry ŉ swart Hyundai Atos Prime met die registrasienommer TSD 382 GP. Hy het ŉ gemiddelde bou en is sowat 1,75 m lank.
Enigeen met meer inligting word versoek om ao. Loots te kontak by 011 279 6400.
Kontak die Pink Ladies by 072 214 7439, 083 378 4882 of 072 620 7704.
Besoek Pink Ladies op Facebook.
Gauteng Roodepoort vermis
Noordwes-boer in hospitaal ná plaasaanval
[Foto’s] Een brand dood, 9 beseer in gru-ongeluk
14 words and 88 precepts of David Lane.
Wat · 2 jaar gelede
Corene Nelson · 2 jaar gelede
Thank you so much, we found him!! He had an accident near Walkerville. No fyrther derails available at this stage. Heartfelt thanks from all his loved one’s for all your help in finding him
Dankie tog. Amen
Darryl · 2 jaar gelede
Sjoe!!! Super bly daaroor..uiteindelik n bietjie goeie nuus.
Baie dankie vir jou kommentaar! Ons het ‘n e-pos aan jou gestuur. Kan jy ons asseblief met kontakbesonderhede voorsien sodat ons jou kan kontak in dié verband? Dankie!